Ecuadors sentralbank

Ecuadors sentralbank (Banco Central del Ecuador) er Ecuadors sentralbank.

Historie
Sentralbanken ble etablert 10. august 1927. 

Bakgrunnen for etableringen er det økonomiske uføret Ecuador befant seg i før og etter statskuppet 9. juli 1925. De liberale hadde styrt landet siden 1895, med et forsøk på å modernisere landets økonomi, men baserte seg i stor grad på handel med kakao. Handelen sank, og med effekten av 1. verdenskrig var landet tynget av gjeld, og militære krefter gjorde statskupp. 

Som president i den provisoriske regjeringen som tok over fra 10. juli satt Luis Enrique Napoleón Dillon, Dillon startet prosessen som endte med etableringen av sentralbanken. Den amerikanske økonomen Edwin W. Kemmerer bisto i denne prosessen, etter at han nylig hadde hjulpet Chile i etableringen av Chiles sentralbank. Fram til dette var det private banker som stod for utstedelsen av valuta. Sentralbankens første sentralbanksjef var Neptalí Bonifaz Ascázubi.

Målsettinger og hovedoppgaver
Sentralbankens målsetting er både økonomisk og menneskelig vinklet; de skal sørge for økonomisk utvikling og finansiell stabilitet, men også forbedre levestandarden for innbyggerne i Ecuador, med en rettferdig og sosial utøvelse av politikken. 

Sentralbanksjef
Pr januar 2026 står stillingen som sentralbanksjef ledig, etter at Guillermo Avellán Solines gikk av frivillig i desember 2025.Ecuadors senntralbank - Comunicado Oficial, besøkt 22. januar 2026. Jorge Ponce fungerer i stillingen fram til ny sentralbanksjef blir utnevnt.Ecuavisa - Guillermo Avellán renuncia a la gerencia del Banco Central, besøkt 22. januar 2026.

Se også
Liste over verdens sentralbanker

Referanser

Eksterne lenker



Kategori:Sentralbanker
Kategori:Ecuadors økonomi
Kategori:Etableringer i 1927